b'\n_START_ARTICLE_\nPomurska statisti\xc4\x8dna regija\n_START_PARAGRAPH_\nPomurska statisti\xc4\x8dna regija je ena od dvanajstih statisti\xc4\x8dnih regij Slovenije. To je najbolj severovzhodna, ravninska in kmetijska regija Slovenije.\n_START_SECTION_\nPomurska statisti\xc4\x8dna regija v besedi\n_START_PARAGRAPH_\nRodovitna prst, celinsko podnebje in raven svet ustvarjajo ugodne razmere predvsem za poljedelstvo in me\xc5\xa1ano rastlinsko pridelavo, zato je to prevladujo\xc4\x8da dejavnost tukaj\xc5\xa1njih kmetijskih gospodarstev. Najve\xc4\x8dje urbano sredi\xc5\xa1\xc4\x8de je Murska Sobota. Po podatkih Statisti\xc4\x8dnega urada RS njivske povr\xc5\xa1ine v tem delu Slovenije obsegajo ve\xc4\x8d kot tri \xc4\x8detrtine vseh kmetijskih zemlji\xc5\xa1\xc4\x8d v uporabi oziroma so dvakrat ve\xc4\x8dje od slovenskega povpre\xc4\x8dja. _NEWLINE_V pomurski statisti\xc4\x8dni regiji je v 2016 \xc5\xbeivelo 6\xc2\xa0% prebivalcev Slovenije. Regija je izstopala po najni\xc5\xbejem naravnem prirastu (\xe2\x80\x933,5 na 1.000 prebivalcev) in najmanj\xc5\xa1em dele\xc5\xbeu tujih dr\xc5\xbeavljanov med prebivalci (1,5\xc2\xa0%). Povpre\xc4\x8dna starost prebivalcev je bila 44,5 leta, kar je najve\xc4\x8d med vsemi statisti\xc4\x8dnimi regijami. \xc5\xa0tevilo \xc5\xa1tudentov na 1.000 prebivalcev (33) je bilo v tej regiji ni\xc5\xbeje od slovenskega povpre\xc4\x8dja; \xc5\xa1tevilo \xc5\xa1tudentk na 100 \xc5\xa1tudentov pa je bilo tu najvi\xc5\xa1je (152 \xc5\xa1tudentk na 100 \xc5\xa1tudentov). Stopnja brezposelnosti je bila v 2016 10,8-odstotna, \xc5\xa1e vi\xc5\xa1ja je bila samo med \xc5\xbeenskami, 14,2-odstotna. Povpre\xc4\x8dna mese\xc4\x8dna neto pla\xc4\x8da v 2016 je bila v tej regiji tretja najni\xc5\xbeja med regijami (940 EUR). 7\xc2\xa0% gospodinjstev v tej regiji je prejemalo materialno ali denarno pomo\xc4\x8d dobrodelnih organizacij; dele\xc5\xbe takih gospodinjstev je bil enak v koro\xc5\xa1ki (7\xc2\xa0%), \xc5\xa1e vi\xc5\xa1ji pa v zasavski regiji (9\xc2\xa0%). _NEWLINE_V pomurski statisti\xc4\x8dni regiji je bilo ustvarjenega 3,8\xc2\xa0% nacionalnega BDP-ja. BDP na prebivalca je tukaj zna\xc5\xa1al 13.232 EUR (slovensko povpre\xc4\x8dje je bilo 19.576 EUR na prebivalca). V regiji je delovalo blizu 8.000 podjetij, v njih pa so delale povpre\xc4\x8dno po 4 osebe. Regija je izstopala tudi po \xc5\xa1tevilu traktorjev, v 2016 jih je bilo 13 na 100 prebivalcev (slovensko povpre\xc4\x8dje je bilo 5 traktorjev na 100 prebivalcev). V tej statisti\xc4\x8dni regiji je bilo v 2016 na voljo nekaj ve\xc4\x8d kot 7.100 turisti\xc4\x8dnih le\xc5\xbei\xc5\xa1\xc4\x8d, od tega polovica v hotelih in podobnih nastanitvah. V tukaj\xc5\xa1njih turisti\xc4\x8dnih nastanitvenih objektih je bilo ustvarjenih 9\xc2\xa0% vseh turisti\xc4\x8dnih preno\xc4\x8ditev, od tega je bilo 58\xc2\xa0% preno\xc4\x8ditev doma\xc4\x8dih turistov.\n_START_SECTION_\nPomurska statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=309&tag=2506&cba=62.2,64.9,65,66.4,66.5,67.9,68,69.2&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.15039631616649&lng=15.068018546875027&show_west=1&iframe=1" _NEWLINE_Vir: Statisti\xc4\x8dni urad Republike Slovenije'